মামলার তদন্ত কর্মকর্তা সিংগাইর থানার উপপুলিশ পরিদর্শক আনোয়ার হোসেন জানান, ঝলসানো মরদেহের ছবি দেখে গত ১৯ আগস্ট স্বজনরা আয়েশাকে শনাক্ত করেন। আয়েশার বড় ভাই উজ্জ্বল হোসেন এ ঘটনার জন্য সেলিম মণ্ডলকে সন্দেহ করে সিংগাইর থানায় অভিযোগ দায়ের করেন। তবে ঘটনার পর থেকে সেলিম বেশ কিছুদিন পালিয়ে ছিলেন। গত ২৮ আগস্ট উচ্চ আদালত থেকে অস্থায়ী জামিন নেন তিনি। এর পর ৪ সেপ্টেম্বর রাতে ইতালি পালানোর সময় শাহজালাল আন্তর্জাতিক বিমানবন্দরের ইমিগ্রেশন পুলিশ তাকে গ্রেফতার করে। পরে জিজ্ঞাসাবাদে সেলিমের কথাবার্তায় তার স্ত্রীকে হত্যায় সম্পৃক্ততার আভাস পাওয়া যায়।